Συζήτηση:Οικογένεια Χριστόπουλου

message: Η συζήτηση που ακολουθεί άρχισε στη σελίδα Συζήτηση:Αναστάσιος Χριστόπουλος και συνεχίστηκε στη σελίδα Συζήτηση χρήστη:Tzan, από όπου και την μετέφερα. Κρίμα βέβαια που παρά τη συζήτηση δεν εμφανίζεται καμιά απολύτως πηγή στο λήμμα. --Focal Point 08:32, 26 Οκτωβρίου 2014 (UTC)

message: Δώστε μου λίγα λεπτάκια παρακαλώ και θα σας απαντήσω--Diu 18:32, 4 Ιανουαρίου 2010 (UTC)
Στο άρθρο για τον Αναστάσιο Χριστόπουλο αναφέρεται, όσον αφορά τα γενεαλογικά στοιχεία, ότι ήταν γιός του Χρήστου Χριστόπουλου και πατέρας του Τζαννέτου Χριστόπουλου. Η εγκυκλοπαίεια Δομή στο σχετικό λήμμα αναφέρει οτι ο Αναστάσιος Χριστόπουλος είναι γιός του Χρήστου Χριστόπουλου. Στο ειδικό ένθετο της εφημερίδας "Πατρίς" (Εφημερίδα «Πατρίς», Ηλεία. Πρόσωπα και γεγονότα στον 20ο αιώνα, εκδ. εφημερίδα «Πατρίς», Πύργος 2003) στη σελίδα 15 αναφέρεται: γενάρχης της ιστορικής οικογένειας ήταν ο Αναστάσιος Χρήστου Χριστόπουλος, πατέρας του γνωστού στρατηγού της επανάστασης του 1821 Τζαννέτου Χρήστου Χριστόπουλου. Στη συνέχεια αναφέρεται ως  αδερφός του Τζεννέτου, ο Χαράλαμπος Χριστόπουλος. Ανίψια του τελευταίου ήταν οι Αγαμέμνων και Ασημάκης Χριστόπουλος. Δισεγγονός του Αγαμέμνωνα ήταν ο Αθανάσιος Κανελλόπουλος.
Υποθέτω οτι εσείς θα ισχυρίζεστε πως ο Τζεννέτος δεν ήταν γιός του Αναστάσιου;--Diu 18:50, 4 Ιανουαρίου 2010 (UTC)
Το οικογενειακό μου δέντρο λέει τα εξής:
Αναστάσιος Χρήστου (γεννηθής περί το 1700, απαγχωνίσθηκε ή σουβλίστηκε από τουρκαλβανούς στην επανάσταση Ορλώφ, το 1770)
Ο γιός τού Χρήστος, Αναστασίου πιθανότατα στο επώνυμο (1740-1830) είχε 7 παιδιά με επώνυμο Χριστόπουλους, τους:
Αναστάσιο Χριστόπουλο (1780-1854)
Τζανέτο Χριστόπουλο (1788-1878) - Στρατηγός, το οποίο συμφωνεί με τις δικές σας πληροφορίες
Χαράλαμπο Χριστόπουλο (1800-1871)- μάλλον Υπουργός αλλά δεν ειναι διασταυρωμένο
Ζαρίφη Χριστόπουλο
Παναγιώτη Χριστόπουλο
Γεωργάκη Χριστόπουλο
Αφεντούλα Χριστοπούλου
Ο Τζανέτος Χριστόπουλος νυμφεύθηκε την Αγγελικώ Ροντοπούλου από την Τρίπολη και απέκτισε τα εξής 5 τέκνα:
Αγαμέμνων Χριστόπουλος (1842-1878)
Βασιλική Χριστοπούλου (1850-1922)
Ασημάκης Χριστόπουλος
Κωνσταντίνος Χριστόπουλος
Νικόλαος Χριστόπουλος
Η Βασιλική Χριστοπούλου Παντρεύτηκε τον Νικόλαο Κανελλόπουλο του οποίου ο πατέρας Πέτρος Κανελλόπουλος ήταν οπλαρχηγός του '21 και έπεσε το 1828 στα Τριζώνια. Απέκτησαν δε, 6 τέκνα, ένα εκ των οποίων ήταν και ο Πέτρος Κανελλόπουλος, πατέρας του γνωστού Αθανασίου Κανελλόπουλου, Υπουργού.
Επομένως οι δικές μου οι πληροφορίες, αναφέρουν ότι ο Αθανάσιος Κανελλόπουλος ήταν δισέγγονο του Τζανέτου Χριστόπουλου, του στρατηγού, και όχι του Αγαμέμνωνα ο οποίος ήταν υιός του στρατηγού και αδερφός της γιαγιάς του, Βασιλικής Χριστοπούλου.
Εγώ είμαι τρισέγγονο του Τζανέτου, παρεπιπτόντως....
Επίσης, πράγματι οι δικές μου πληροφορίες αναφέρουν ότι ο Τζανέτος Χριστόπουλος, ο στρατηγός, ήταν εγγονός του Αναστασίου (η αδερφός;)...
Υπόσχομαι να ψάξω τα παραπάνω και βιβλιογραφικά και να επανέλθω προσεχώς.  Tzan 12:54, 5 Ιανουαρίου 2010 (UTC)
Κοιτάχτε. Οι ημερομηνίες που βλέπω δίπλα απο τα πρόσωπα είναι γεγονός ότι ταιριάζουν περισσότερο. Δηλαδή είναι πιο λογικό ο Τζαννέτος να είναι αδερφός του Αναστάσιου παρά γιος. Δεν ξέρω αν το προσέξατε αλλά υπάρχει μια αντίφαση όσον αφορά αυτά που γράφει ο αρθρογράφος στην εφημερίδα Πατρίς. Συγκεκριμένα αναφέρει τον Τζαννέτο ως γιός του Αναστασίου αλλά προσθέτει δίπλα το Χρήστου (Τζαννέτος Χρήστου Χριστόπουλος). Δηλαδή δεν ξεκαθαρίζει ποιανού είναι γιός. Οπότε υποθέτω οτι συτό μπορούμε να το αλλάξουμε. Τώρα για τα υπόλοιπα, καλό θα ήταν να βρείτε κάποια πηγή, αν όχι θα δούμε τι μπορεί να γίνει. Το γενεαλογικό δέντρο έχει συμπληρωθεί απο εσάς ή προέρχεται απο κάποια έγγραφα κ.λπ.;--Diu 13:54, 5 Ιανουαρίου 2010 (UTC)
----
Το γενεαλογικό μου δέντρο το συνέταξε ο πατέρας μου ο οποίος άντλησε πληροφορίες από τους λοιπούς συγγενείς του, ξαδέλφια, θείους, κλπ, οι οποίοι επίσης είχαν τις πληροφορίες από τους προγόνους τους (ίσως και από παλιότερα δέντρα).  Όμως επειδή ο πατέρας μου ήταν φιλομαθής και πάντοτε αναζητούσε και έγγραφα ή βιβλιογραφικά στοιχεία - χαρακτηριστικό το οποίο κληρονόμησα ευτυχώς - είμαι βέβαιος πως το έχει ψάξει και έτσι.
Ωστόσο για τα όσα αφορούν τον Αθανάσιο Κανελλόπουλο, είναι σίγουρο ότι ο πατέρας του ήταν ο Πέτρος Κανελλόπουλος, και αυτό σας το βεβαιώνω εγώ, εάν έχει κάποια αξία.  Για την σχέση του με τον Τζαννέτο Χριστόπουλο δεν έχω έγγραφη απόδειξη ή βιβλιογραφική πηγή, αλλά είμαι σχεδόν βέβαιος πως είναι έτσι.  Υποθέτω πως θα μπορούσα να επικοινωνήσω με την κόρη του Αθανασίου Κανελλόπουλου (δεύτερη εξαδέλφη μου) προκειμένου να το βεβαιώσω αυτό.
Παρακαλώ αναμείνατε νεότερα. Tzan 14:44, 5 Ιανουαρίου 2010 (UTC)
Για τον πατέρα του Κανελλόπουλου έχω διαβάσει οτι λεγόταν Πέτρος.--Diu 14:45, 5 Ιανουαρίου 2010 (UTC)
Είδα την αλλαγή στο άρθρο, και συμφωνώ... μια παρατήρηση μόνο για την ώρα:  Μήπως θα πρέπει ο πατέρας του Αναστασίου Χριστόπουλου, Χρήστος (είτε λέγεται Χριστόπουλος κατ' εσάς είτε πιθανολογείται ως Αναστασίου από εμένα) να αναφέρεται ως "γενάρχης της οικογενείας των Χριστόπουλων" (αν όχι ο παππούς του, επίσης Αναστάσιος Χρήστου, αλλά αφού δεν έχουμε άλλα στοιχεία πλήν του δέντρου μου, ας το αφήσουμε για την ώρα) αφού γέννησε και τον Τζαννέτο, στρατηγό, ο οποίος εξάλλου - κατά τα στοιχεία μου έστω είναι και πρόγονος του Αθανασίου Κανελλόπουλου, βουλευτή, υπουργού, και αντιποέδρου της Κυβέρνησης, και της κόρης του Κρινιώς Κανελλοπούλου η οποία επίσης υπήρξε βουλευτής;  (Και ετοιμολογικά και λαογραφικά οι γόνοι του Χρήστου είναι Χριστόπουλοι...)
Tzan 15:42, 5 Ιανουαρίου 2010 (UTC)
Ναι δεν διαφωνώ. Μπορείτε να πραγματοποιήσετε όσες αλλαγές θέλετε. Άλλωστε το άρθρο δεν είναι δικό μου. Αν διαφωνήσω σε κάτι εδώ είμαστε για να το συζητήσουμε! Σας αφήνω να κάνετε εσείς την αλλαγή. Φιλικά --Diu 15:58, 5 Ιανουαρίου 2010 (UTC)
thread_title:  Χριστόπουλοι